KAMART บวก 4% “ออลไทม์ไฮ” ลุ้น Q2 เด่นต่อ หลังโชว์ผลงาน Q1 โตแกร่งเท่าตัว
KAMART บวก 4% “ออลไทม์ไฮ” ลุ้นไตรมาส 2/66 เด่นต่อ หลังโชว์ผลงานไตรมาส 1 โตแกร่งเท่าตัว
KAMART บวก 4% “ออลไทม์ไฮ” ลุ้นไตรมาส 2/66 เด่นต่อ หลังโชว์ผลงานไตรมาส 1 โตแกร่งเท่าตัว
15 พ.ค. 2566

ผู้สื่อข่าวรายงานว่า วันนี้(15พ.ค.66)ราคาหุ้บริษัท คาร์มาร์ท จำกัด (มหาชน) หรือ KAMART ณ เวลา 10:25 น. อยู่ที่ระดับ 11.60 บาท บวก 0.40 บาท หรือ 3.57 ด้วยมูลค่าซื้อขาย 200.25 ล้านบาท โดยราคาหุ้นปรับตัวแรงสูงสุดนับตั้งแต่เข้าตลาดเมื่อวันที่ 17 ม.ค. 2538 คาดเก็งกำไรผลงานไตรมาส 2/66 โตต่อเนื่องหลังโชว์ผลงานไตรมาส 1/66 โตเด่น

ด้านบล.กสิกรไทย กล่าวว่า KAMART รายงานผลการดำเนินงานไตรมาส 1/66 ออกมาดีกว่าคาด โดยที่มีกำไรสุทธิไม่รวมกำไรพิเศษที่ 136 ล้านบาท เติบโต 97% เมื่อเทียบกับช่วงเดียวกันของปีก่อน และเติบโต 57% จากไตรมาสก่อนหน้า สูงกว่าที่คาดไว้ว่าจะทำได้ 9 ล้านบาท ซึ่งเป็นผลจากการเติบโตของกลุ่มสินค้าเครื่องสำอางที่ยอดขายเติบโตขึ้น 9% จากไตรมาส 4/65 ซึ่งยังเห็นทิศทางยอดขายเติบโตขึ้นต่อเนื่อง
ประกอบกับ กลุ่มเครื่องสำอางที่มียอดขายดีมาจากเฮ้าส์แบรนด์ของ KAMART เอง ได้แก่ Cathy Doll และ BABY BRIGHT ที่ให้มาร์จิ้นสูงช่วยหนุนกำไร และยังมองว่าการเติบโตของยอดขายยังมีความแข็งแกร่งขึ้นจาก Brand Collab กับคนดังที่ออกมากระตุ้นยอดขาย รวมถึงการควบคุมต้นทุนดีขึ้น